*****

ΚΑΝΟΝΙΣΜΟΣ (ΕΟΚ) αριθ. 3677/81 ΤΗΣ ΕΠΙΤΡΟΠΗΣ

της 22ας Δεκεμβρίου 1981

περί λεπτομερειών εφαρμογής της διοικητικής συνδρομής κατά την εξαγωγή τυριών που δύνανται να τύχουν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί συνδρομής κατά την εξαγωγή γεωργικών προϊόντων δεκτικών ειδικής μεταχειρίσεως κατά την εισαγωγή τους σε τρίτη χώρα (1), και ιδίως το άρθρο 1 παράγραφος 2,

Εκτιμώντας:

ότι η Φινλανδία συμφώνησε να επιτρέπει την εισαγωγή ορισμένων τυριών, καθώς και να αυξήσει τις ποσοστώσεις εισαγωγής για την Κοινότητα με μειωμένη τιμή εισφοράς· ότι το μέτρο αυτό θα εφαρμοσθεί από την 1η Ιανουαρίου 1982·

ότι η Κοινότητα ανέλαβε την υποχρέωση να παρέχει στις αρχές της Φινλανδίας διοικητική συνδρομή για την εξασφάλιση της ορθής εφαρμογής αυτής της συμφωνίας· ότι για το σκοπό αυτόν οι εν λόγω τυροί θα έπρεπε να συνοδεύονται από ένα πιστοποιητικό που εκδίδεται από τις αρμόδιες αρχές της Κοινότητας·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά την εξαγωγή στη Φινλανδία τυρών που υπάγονται στη διάκριση 04.04 του Κοινού Δασμολογίου, και οι οποίοι έχουν παρασχεθεί στην Κοινότητα, θα χορηγείται κατόπιν αιτήσεως των ενδιαφερομένων ένα πιστοποιητικό που θα αντιστοιχεί στο πρότυπο του παραρτήματος.

Άρθρο 2

1. Τα έντυπα είναι τυπωμένα σε λευκό χαρτί και στην αγγλική γλώσσα. Το σχήμα τους είναι 210 x 297 χιλιοστά. Κάθε πιστοποιητικό εξατομικεύεται από έναν αριθμό σειράς που του δίδει ο οργανισμός εκδόσεως.

Τα Κράτη μέλη εξαγωγείς δύνανται να απαιτήσουν ώστε το πιστοποιητικό που χρησιμοποιείται στο έδαφός τους να συντάσσεται, επί πλέον του κειμένου στην αγγλική γλώσσα, σε μία από τις επίσημες γλώσσες τους.

2. Τα πιστοποιητικά συντάσσονται σε ένα πρωτότυπο και τουλάχιστον σε δύο αντίγραφα. Τα αντίγραφα φέρουν τον ίδιο αριθμό σειράς με το πρωτότυπο. Το πρωτότυπο και τα αντίγραφα συμπληρώνονται στη γραφομηχανή ή στο χέρι. Στην τελευταία αυτή περίπτωση, πρέπει να συμπληρώνονται με μελάνι και με κεφαλαία γράμματα.

Άρθρο 3

1. Το πιστοποιητικό και τα αντίγραφά του εκδίδονται από τον οργανισμό εκδόσεως που ορίζεται από το κάθε Κράτος μέλος.

2. Ο οργανισμός εκδόσεως φυλάσσει ένα αντίγραφο του πιστοποιητικού. Το πρωτότυπο και το άλλο αντίγραφο προσκομίζονται στο τελωνειακό γραφείο όπου διεκπεραιώνονται οι τελωνειακές διατυπώσεις εξαγωγής στη Φινλανδία.

3. Το τελωνειακό γραφείο που αναφέρεται στην παράγραφο 2 θέτει την σφραγίδα του πάνω στο πρωτότυπο στο ειδικό τετραγωνίδιο που προορίζεται για τον σκοπό αυτόν, και το επιστρέφει στον ενδιαφερόμενο. Το αντίγραφο αυτό φυλάσσεται από αυτό το τελωνειακό γραφείο.

Άρθρο 4

Το πιστοποιητικό ισχύει μόνο αφού θεωρηθεί δεόντως από το αρμόδιο τελωνειακό γραφείο. Καλύπτει την ποσότητα των ενδεικνυομένων εμπορευμάτων. Εν τούτοις, μία ποσότητα που υπερβαίνει κατά 5 % κατ ανώτατο όριο την ποσότητα που ενδείκνυται στο πιστοποιητικό θεωρείται ότι καλύπτεται από αυτό το τελευταίο.

Άρθρο 5

Τα Κράτη μέλη θεσπίζουν όλες τις αναγκαίες διατάξεις για τον έλεγχο της καταγωγής του τύπου και της ποιότητος των τυρών, για τους οποίους εκδίδονται τα πιστοποιητικά.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 22 Δεκεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 334 της 28. 12. 1979, σ. 8.